strabo.geographica 15.1.42
θήρα δὲ τῶν θηρίων τούτων τοιάδε . χωρίον ψιλὸν ὅσον τεττάρων ἢ πέντε σταδίων τάφρῳ περιχαράξαντες βαθείᾳ γεφυροῦσι τὴν εἴσοδον στενωτάτῃ γεφύρᾳ · εἶτʼ εἰσαφιᾶσι θηλείας τὰς ἡμερωτάτας τρεῖς ἢ τέτταρας , αὐτοὶ δʼ ἐν καλυβίοις κρυπτοῖς ὑποκάθηνται λοχῶντες · ἡμέρας μὲν οὖν οὐ προσίασιν οἱ ἄγριοι , νύκτωρ δʼ ἐφʼ ἕνα ποιοῦνται τὴν εἴσοδον · εἰσιόντων δὲ κλείουσι τὴν εἴσοδον λάθρᾳ , εἶτα τῶν ἡμέρων ἀθλητῶν τοὺς ἀλκιμωτάτους εἰσάγοντες διαμάχονται πρὸς αὐτούς , ἅμα καὶ λιμῷ καταπονοῦντες · ἤδη δὲ καμνόντων οἱ εὐθαρσέστατοι τῶν ἡνιόχων λάθρᾳ καταβαίνοντες ὑποδύνουσιν ἕκαστος τῇ γαστρὶ τοῦ οἰκείου ὀχήματος · ὁρμώμενος δʼ ἐνθένδε ὑποδύνει τῷ ἀγρίῳ καὶ σύμποδα δεσμεῖ · γενομένου δὲ τούτου κελεύουσι τοῖς τιθασοῖς τύπτειν τοὺς συμποδισθέντας ἕως ἂν πέσωσιν εἰς τὴν γῆν , πεσόντων δʼ ὠμοβοΐνοις ἱμᾶσι προσλαμβάνονται τοὺς αὐχένας αὐτῶν πρὸς τοὺς τῶν τιθασῶν · ἵνα δὲ μὴ σειόμενοι τοὺς ἀναβαίνειν ἐπʼ αὐτοὺς ἐπιχειροῦντας ἀποσείοιντο , τοῖς τραχήλοις αὐτῶν ἐμβάλλονται κύκλῳ τομὰς καὶ κατʼ αὐτὰς τοὺς ἱμάντας περιτιθέασιν ὥσθʼ ὑπʼ ἀλγηδόνων εἴκειν τοῖς δεσμοῖς καὶ ἡσυχάζειν · τῶν δʼ ἁλόντων ἀπολέξαντες τοὺς πρεσβυτέρους ἢ νεωτέρους τῆς χρείας τοὺς λοιποὺς ἀπάγουσιν εἰς τοὺς σταθμούς , δήσαντες δὲ τοὺς μὲν πόδας πρὸς ἀλλήλους τοὺς δὲ αὐχένας πρὸς κίονα εὖ πεπηγότα , δαμάζουσι λιμῷ · ἔπειτα χλόῃ καλάμου καὶ πόας ἀναλαμβάνουσι · μετὰ δὲ ταῦτα πειθαρχεῖν διδάσκουσι , τοὺς μὲν διὰ λόγου τοὺς δὲ μελισμῷ τινι καὶ τυμπανισμῷ κηλοῦντες · σπάνιοι δʼ οἱ δυστιθάσευτοι · φύσει γὰρ διάκεινται πράως καὶ ἡμέρως , ὥστʼ ἐγγὺς εἶναι λογικῷ ζῴῳ · οἱ δὲ καὶ ἐξαίμους τοὺς ἡνιόχους ἐν τοῖς ἀγῶσι πεσόντας ἀνελόμενοι σώζουσιν ἐκ τῆς μάχης , τοὺς δὲ ὑποδύντας μεταξὺ τῶν προσθίων ποδῶν ὑπερμαχόμενοι διέσωσαν · τῶν δὲ χορτοφόρων καὶ διδασκάλων εἴ τινα παρὰ θυμὸν ἀπέκτειναν , οὕτως ἐπιποθοῦσιν ὥσθʼ ὑπʼ ἀνίας ἀπέχεσθαι τροφῆς , ἔστι δʼ ὅτε καὶ ἀποκαρτερεῖν .
Lemmas: θήρα δέ ὁ θηρίον οὗτος τοιόσδε . χωρίον ψιλός ὅσος τέσσαρες ἤ πέντε στάδιον τάφρος περιχαράσσω βαθύς γεφυρόω ὁ εἴσοδος στενός γέφυρα · εἶτα εἰσαφίημι θῆλυς ὁ ἥμερος τρεῖς ἤ τέσσαρες , αὐτός δέ ἐν καλύβιον κρυπτός ὑποκάθημαι λοχάω · ἡμέρα μέν οὖν οὐ προσέρχομαι ὁ ἄγριος , νύκτωρ δέ ἐπί εἷς ποιέω ὁ εἴσοδος · εἰσέρχομαι δέ κλείω ὁ εἴσοδος λάθρῃ , εἶτα ὁ ἥμερος ἀθλητής ὁ ἄλκιμος εἰσάγω διαμάχομαι πρός αὐτός , ἅμα καί λιμός καταπονέω · ἤδη δέ κάμνω ὁ εὐθαρσής ὁ ἡνίοχος λάθρῃ καταβαίνω ὑποδύω ἕκαστος ὁ γαστήρ ὁ οἰκεῖος ὄχημα · ὁρμάω δέ ἐνθένδε ὑποδύω ὁ ἄγριος καί σύμπους δεσμέω · γίγνομαι δέ οὗτος κελεύω ὁ τιθασός τύπτω ὁ συμποδίζω ἕως ἄν πίπτω εἰς ὁ γῆ , πίπτω δέ ὠμοβόϊνος ἱμάς προσλαμβάνω ὁ αὐχήν αὐτός πρός ὁ ὁ τιθασός · ἵνα δέ μή σείω ὁ ἀναβαίνω ἐπί αὐτός ἐπιχειρέω ἀποσείω , ὁ τράχηλος αὐτός ἐμβάλλω κύκλος τομή καί κατά αὐτός ὁ ἱμάς περιτίθημι ὥστε ὑπό ἀλγηδών εἴκω ὁ δεσμός καί ἡσυχάζω · ὁ δέ ἁλίσκομαι ἀπολέγω ὁ πρέσβυς ἤ νέος ὁ χρεία ὁ λοιπός ἀπάγω εἰς ὁ σταθμός , δέω δέ ὁ μέν πούς πρός ἀλλήλων ὁ δέ αὐχήν πρός κίων εὖ πήγνυμι , δαμάζω λιμός · ἔπειτα χλόη κάλαμος καί πόα ἀναλαμβάνω · μετά δέ οὗτος πειθαρχέω διδάσκω , ὁ μέν διά λόγος ὁ δέ μελισμός τις καί τυμπανισμός κηλόω · σπάνιος δέ ὁ δυστιθάσευτος · φύσις γάρ διάκειμαι πρᾶος καί ἥμερος , ὥστε ἐγγύς εἰμί λογικός ζῷον · ὁ δέ καί ἔξαιμος ὁ ἡνίοχος ἐν ὁ ἀγών πίπτω ἀναιρέω σῴζω ἐκ ὁ μάχη , ὁ δέ ὑποδύω μεταξύ ὁ πρόσθιος πούς ὑπερμάχομαι διασῴζω · ὁ δέ χορτοφόρος καί διδάσκαλος εἰ τις παρά θυμός ἀποκτείνω , οὕτως ἐπιποθέω ὥστε ὑπό ἀνία ἀπέχω τροφή , εἰμί δέ ὅτε καί ἀποκαρτερέω .